Sipangka : Datuak
Bandaro
Sialek :
Datuak Sampono
Sialek : Datuak
Bandaro,…..Pasambahan tibo bakeh datuak.
Sipangka : Sambah
di Allah,manitahlah Datuak
Sialek : Sambah nan
di tibokan titah nan di antakan,nak sarapek nyolah niniak jo mamak,sifat
tarhalia di ateh rumah nangko,usah ka dibilang di atap gala,artinyo bana sambah
sajo di muliakan. Sambah nan di tibokan titah nan di antakan,ma agak hari
kapatang siriah ka bacabiak,pinang bagatok,dihadapan karib jo kabiah,ipa jo
bisan,korong jo kampuang,sekarang alah bahadiri. Baapo dihari nan sahari
nangko,janjang batingkek bandua batapuak,duduak sahamparan tagak
saedaran,manimbang sapanjang adat mangaji sapanjang alua,ciek jo duo,duo jo
tigo,alah banamo basalasai,kato sajo nan di pakatokan. Picak nan salayang bulek
nan sagolong adat nan sapakai,karib jo kabiah alah batamu,anak jo bapak alah
basuo,duduak bahadapan tagak batantangan maisok santo jo daun,duduak nak baiyo
tagak nak ba muah,sakian sambah di antakan ka bakeh Datuak
Sipangka:Sampai datuak Sampono..?
Maagak i
rundingan Datuak nan katangah,sunat kato dek ba ulang pasa jalan dek
batampuah,buah panitahan datuak nan ka ambo ulang. Sambah manyambah di pulang
kapado Allah,kato sajo dipakatokan.Apolah nan manjadi buah kato Datuak cako, ma
agak dihari nan dahulu, siriah nan bacabiak pinang nan bagatok,dihadapan karib
jo kabiah,ipa jo bisan,korong jo kampuang nan mahadiri pakarangan nangko. Baapo
dihari nan sahari nangko,janjang batingkek bandua batapuak,duduak sahamparan
tagak saedaran,manimbang sapanjang adat mangaji sapanjang alua,ciek joduo,duo
jo tigo,alah banamo basalasai,kato sajo nan di pakatokan. Tumbuah nan bak
banyiah tabik nan bak padi,tabik di siriah nan bacabiak pinang nan
bagatok,karib jo kabiah alah batamu anak jo bapak alah basuo, duduak bahadapan
tagak saedaran,maisok santo jo daun,duduak nak baiyo tagak nak ba muah,kan
baitu bana buah panitahan Datuak.?..
Sialek : Iyo
Bana..
Sipangka: Yo ma nyo Datuak Sampono,..sapanjang buah panitahan
Datuak nan ka tangah,lamak bak raso santan manih bak raso tangguli,tapi
sungguahpun baitu,elok kato dek mufakaik lamak kato dipakatokan,ambo bao kato
jo mufakaik,saba Datuak jo panitahan,lai koh dalam adat nan bapakai,dalam cupak
nan baisi.
Sialek :
Sampai Datuak Bandaro.?
sapanjang buah
panitahan Datuak nan ka tangah,kok di danga lah babunyi dipandang lah barupo,ka
ateh samo ba pucuak ka bawah samo baurek,limbak nan daripado itu, duduak nan
samo sahamparan,tagak nan samo saedaran,ambo bao kato jo mufakaik,khan baitu
buah panitahan,Datuak ..?
Sipangka :
Iyo Bana..
Sialek : Tibonyolah
dalam adat nan bapakai dalam cupak nan baisi,kato di bao jo mufakaik Datuak…
Sipangka:
Kok baitu saba mananti ,Datuak..
Sialek : sakiro-kiro…..
(Sipangka (Datuak Bandaro) mencari mufakat dengan ninik mamak,alim ulama,cerdik pandai,serta
yang hadir dalam pertemuan tersebut. Setelah di temui kata sepakat maka
rundingan di kembalikan ke pada Si Alek)
Sipangka:
Datuak Sampono,..pasambahan tibo ka bakeh Datuak… Hambo mambao kato jo mufakat
jo nan duduak sahamparan tagak saedaran,picak nan salayang bulek nan sagolong adat
nan sapakai.Sabuah kato lah dipakatokan,labiah bak maisok santo jo daun,itu
bana nan ambo antakan ka bakeh Datuak…
Sialek : Sampai Datuak Bandaro.?...
Dihari nan
cako hambo saba jo panitahan,Datuak marenjeang kato jo mufakat jo nan duduak
sahamparan tagak saedaran,picak nan salayang bulek nan sagolong adat nan
sapakai, sabuah kato lah dipakatokan,labiah bak maisok santo jo daun,khan baitu
bana buah panitahan Datuak…
Sipangka:Ka ateh alah samo sapucuak ka bawah lah samo
baurek,nan kito ba apo nyo lai Datuak….
Sialek :Nan Kito babateh,..
Sipangka: Yoo..Ma nyo datuak Sampono,…
Dahulu kato
basitinah kamudian kato basicapek,iyo capek tibonyo bakeh datuak,Maagak i rundiangan
kito cako,alah ciek jo duo,duojo tigo,alah banamo salasai. Sungguahpun bak raso
basalasai, Tumbuak nan bak banyiah tabik nan bak padi,siriah naiak carano
katangoh,siriah kami nak minta Dauk kunyah,itu bana nan di antakan ka hadapan
datuak,…
Sialek :Sampai datuak
Bandaro…?
Sunat kato dek
baulang,pasa jalan dek batampuah,buah panitahan datuak ka hambo ulang.Apo nan
jadi buah panitahan Datuakcako,kok didanga lah babunyi dipandang lah
barupo,lamak bak raso santan manih bakraso tangguli,nan tumbuah nan bak banyiah
tabik nan bak padi.Pihak di silang nan bapangka karakok nan
bajunjuang,pakarajaan nanbapangka,siriah naik carano ka tangah,sirian nan
mintak di kunyah,khan baitu buah panitahan Datuak tadi…
Sipangka: Yoo lah…
Sialek :Yo ma datuak
Bandaro….
Rundiangan
Datuak nan ka tangah,bulek lah buliah digolekan picak lah buliah dilayangkan,tapi
sungguahpun baitu…lamak siriah lega carano,lamak kato lega bunyi,lamak lauak
dek pamasak ,elok kato jo maufakat,saba Datuak jo panitahan,lai koh dalam adat
lamo pusakousang,yo baitu Datuak…
Sipangka: Kok itu yolah bana…
"Datuak Sampono (Si alek) membawa kata
rundiang mencari mufakat.Bagaimana cara mencari mufakat dapat di lihat
pada”alur kato mufakat”
Sialek :Yo ma datuak
Bandaro….
Dihari nan
cako Datuak saba jo panitahan,hambo mambao kato jo mufakat jo nan duduak
sahamparan tagaksaedaran,sapanjang parmintaan Datuak nan ka tangah,pintak
buliah kandak balaku,sabuah kato lah dipakatokan,labiah bak mangunyah siriah
jopinang,itulah bana nan di antakan ka bakeh Datuak…
Sipangka: Sampai Datuak…
Kok hilia lah
sarangkuah dayuang mudiak lah satimbang galah,nan kito baapo lainyo Datuak…
Sialek :Nan kito rancak babateh samapai disiko...
(Sumber :Sumarak Nagari,Alur Pasambahan
dan Pidato Adat Minangkabau)
min_Latn min_Latn lim_Latn ace_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn fuv_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn som_Latn lua_Latn min_Latn min_Latn min_Latn min_Latn min_Latn lim_Latn min_Latn min_Latn min_Latn min_Latn min_Latn min_Latn ace_Latn bem_Latn min_Latn min_Latn ace_Latn min_Latn min_Latn min_Latn ind_Latn zsm_Latn ace_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ace_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn ace_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn